

**Кеден органдары алатын кедендік алымдардың ставкаларын бекіту туралы**

***Күшін жойған***

Қазақстан Республикасы Үкіметінің 2011 жылғы 21 қаңтардағы № 24 Қаулысы. Күші жойылды - Қазақстан Республикасы Үкіметінің 2018 жылғы 5 сәуірдегі № 171 қаулысымен

      Ескерту. Күші жойылды – ҚР Үкіметінің 05.04.2018 № 171 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен  
      Ескерту. Тақырыбы жаңа редакцияда – ҚР Үкіметінің 13.02.2017 № 56 (01.03.2017 бастап қолданысқа енгізіледі) қаулысымен.

      "Қазақстан Республикасындағы кедендік ісі туралы" 2010 жылғы 30 маусымдағы Қазақстан Республикасы Кодексінің 115, 119-баптарына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған мемлекеттік кірістер органдары алатын кедендік алымдардың ставкалары бекітілсін.

      Ескерту. 1-тармақ жаңа редакцияда – ҚР Үкіметінің 13.02.2017 № 56 (01.03.2017 бастап қолданысқа енгізіледі) қаулысымен.

      2. Мыналардың күші жойылды деп танылсын:

      1) "Кеден органдары алатын кеден алымдарының, алымдар мен төлемдердің ставкаларын бекіту туралы" Қазақстан Республикасы Үкіметінің 2003 жылғы 8 шілдедегі № 669 қаулысы (Қазақстан Республикасының ПҮАЖ-ы, 2003 ж., № 28, 277-құжат);

      2) "Қазақстан Республикасы Үкіметінің 2003 жылғы 8 шілдедегі № 669 қаулысына өзгерістер енгізу туралы" Қазақстан Республикасы Үкіметінің 2007 жылғы 26 желтоқсандағы № 1293 қаулысы (Қазақстан Республикасының ПҮАЖ-ы, 2007 ж., № 48, 595-құжат).

      3. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

|  |  |
| --- | --- |
|  | Қазақстан Республикасы |
|  | Үкіметінің |
|  | 2011 жылғы 21 қаңтардағы |
|  | № 24 қаулысымен |
|  | бекітілген |

**Мемлекеттік кірістер органдары алатын кедендік алымдардың ставкалары**

      Ескерту. Қосымша жаңа редакцияда - ҚР Үкіметінің 13.02.2017 № 56 (01.03.2017 бастап қолданысқа енгізіледі) қаулысымен.  
     

|  |  |
| --- | --- |
| Кедендік төлемдердің атауы | Теңгемен ставкасы |
| 1 | 2 |
| Тауарларды кедендік декларациялау үшін кедендік алымдар | тауарға арналған декларацияның негізгі парағы үшін 25000 теңге;   тауарға арналған декларацияның әрбір қосымша парағы үшін 11000 теңге |
| Кедендік алып жүру үшін кедендік алымдар | 50 км дейінгі қашықтыққа 5000 теңге,  50-ден 100 км дейінгі қашықтықта 7000 теңге,  100-ден 200 км дейінгі қашықтықта 11000 теңге,  200-ден 400 км дейінгі қашықтықта 52000 теңге,  400-ден 600 км дейінгі қашықтықта 72000 теңге,  600-ден 800 км дейінгі қашықтықта 114000 теңге,  800-ден 1000 км дейінгі қашықтықта 155000 теңге,  1000-нан 1500 км дейінгі қашықтықта 210000 теңге,  1500-ден 2000 км дейінгі қашықтықта 299000 теңге,  2000-нан 2500 км дейінгі қашықтықта 353000 теңге |
| Алдын ала шешім үшін төлем | 29000 теңге |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК